**OBAVEŠTENJE**

**DOPUNA**

**TENDERSKE DOKUMENTACIJE**

**Izvršena do 7. decembra 2011. godine**

za javnu nabavku potrošnog materijala za potrebe naučnoistraživačkih organizacija Tender broj 1, broj javne nabavke: **IOP/4-2011/C/TENDER BROJ 1**

Ovim putem Naručilac, JUP Istraživanje i razvoj d.o.o. Beograd, Nemanjina 22-26, povodom Nabavke potrošnog materijala za potrebe naučnoistraživačkih organizacija Tender broj 1 broj javne nabavke: **IOP/4-2011/C/TENDER BROJ 1,** obaveštava sva zainteresovana lica da je u Tenderskoj dokumentaciji i to u delu: Odeljak I Uputstva ponuđačima (UP), Tačka C Pripremanje ponuda, klauzula 21 Garancija ponude, odnosno u delu: Odeljak II Obrazac za podatke o ponudi (OPP), pozivanje na UP klauzule 21. 1, 21.2 izvršena sledeća dopuna:

1. „Ponuđač pribavlja kao deo svoje ponude tendersku bankarsku garanciju u iznosu od 5 (pet) procenata od vrednosti ponude **ili** blanko solo menicu i menično ovlašćenje u korist naručioca, u iznosu od 5 (pet) procenata od vrednosti ponude, koja menica treba da bude sa klauzulom „bez protesta”, rokom dospeća „po viđenju” i rokom važenja 60 danaod dana važnosti ponude.”

Usled navedene dopune Tenderske dokumentacije, u svim delovima Tenderske dokumentacije kao i teksta javnog poziva za podnošenje ponude koji se odnose na Garanciju ponude koja predstavlja deo ponude, analogno se vrši usklađivanje i to tako što:

* tekst: „garancija ponude u obliku tenderske bankarske garancije u iznosu od 5 (pet) procenata od vrednosti ponude” čitati: „garancija ponude u obliku tenderske bankarske garancije u iznosu od 5 (pet) procenata od vrednosti ponude **ili** blanko solo menice i meničnog ovlašćenja u korist naručioca, u iznosu od 5 (pet) procenata od vrednosti ponude, koja menica treba da bude sa klauzulom „bez protesta”, rokom dospeća „po viđenju” i rokom važenja 60 danaod dana važnosti ponude;
* svi uslovi, instituti i odrednice koji se, u skladu sa Tenderskom dokumentacijom primenjuju na tendersku bankarsku garanciju, analogno se primenjuju i na blanko solo menicu sa meničnim ovlašćenjem, kao oblikom garancije ponude.

Dakle, ponuđač može umesto tenderske bankarske garancije u iznosu od 5 (pet) procenata od vrednosti ponude, dostaviti blanko solo menicu i menično ovlašćenje u korist naručioca, u iznosu od 5 (pet) procenata od vrednosti ponude, koja menica treba da bude sa klauzulom „bez protesta”, rokom dospeća „po viđenju” i rokom važenja 60 danaod dana važnosti ponude.

U cilju sačinjavanja ispravne ponude, ponuđači su dužni da svoje ponude, u delu koji se odnosi na garanciju ponude, sastavljaju u skladu sa izvršenom dopunom.